Hej Bolius

- vi købte hus i starten af 2020. Ikke ret lang tid efter fik vi konstateret rotter.  
 Det viser sig at rotterne har løbet rundt i og gnavet vores asbestholdige varmekanaler i stykker. Forsikringsselskabet vil reparere kanalerne. Er det lovligt eller skal de skiftes?

Mvh. Gitte J


Rotteskader i varmekanaler, forsikring vil reparere ikke udskifte - men er det lovligt når der er asbest?
Hej Gitte J

Jeg tror desværre at forsikringsselskabet har ret til kun at udbedre hullerne. Ligesom, hvis man har et eternittag, hvor der sker skader, er det kun de beskadiget plader der skal skiftes.

Men der er en række regler, der skal overholdes, når der arbejdes med asbest. Og det kan måske vise sig at være besværligt at reparerer end at fjerne rørene. Du kunne evt. tage en snak med forsikringsselskabet om du kunne betale prisforskellen på at få dem repareret og få dem fjernet.

Du kan læse mere om reglerne i denne vejledning:: [At-vejledning stoffer og materialer Asbest](https://at.dk/media/5675/c-2-2-2-asbest-t.pdf)

Og mere om asbest her: [Sundhedsskadelige fibre i byggematerialer](https://www.bolius.dk/sundhedsskadelige-fibre-i-byggematerialer-18699)

